जीप-पिकअप भिड़ंत में एक की मौत, 12 घायल
मनोहरथाना|कस्बे केसाप्ताहिक हाट में खरीदारी करके लौटते समय रविवार शाम साढ़े 6 बजे मेढ़ीवाला पुरा गांव के मोड़ पर जीप पिकअप में आमने-सामने की भिड़ंत हो गई। इसमें एक व्यक्ति की मौत गई। हादसे में घायल 12 जनों को अस्पताल लेकर आए। इनमें गंभीर घायल 6 जनों को प्राथमिक उपचार के बाद झालावाड़ रैफर कर दिया गया। अन्य का यहीं पर उपचार चल रहा है। थानाप्रभारी रामेश्वर चौधरी ने बताया कि रविवार को कस्बे में साप्ताहिक भरता है। इसमें आसपास गांव के लोग खरीदारी करने के लिए आते हैं। सामान लेने के बाद मोग्याबह गांव के लोग जीप में बैठकर गांव लौट रहे थे। रास्ते में सामने से रही पिकअप से उनकी भिड़ंत हो गई। भिड़ंत के बाद पिकअप भी पलट गई। इस हादसे में समीपवर्ती राज्य मध्यप्रदेश गुना क्षेत्र के गुजरखेड़ी गांव निवासी रिंकू पुत्र चंपालाल की मृत्यु हो गई। इसमें 12 जने घायल हो गए, जिनको अस्पताल लेकर आए। इनमें गंभीर घायल मोतीसिंह, कन्हैयालाल, बक्शू, कमलेश, मिश्रीलाल और कमलीबाई को प्राथमिक उपचार के बाद रैफर कर दिया गया। जबकि घायल हरकचंद, सुगना, बादाम बाई, कालू, गोलू अन्य का घायल का स्थानीय अस्पताल में उपचार चल रहा है। थानाप्रभारी ने बताया कि पिकअप को थाने लेकर गए हैं।
bho_Deva hin_Deva